بؤلوجو ترور هؤرگوتو پ‌‌کاکانین آوروپانی نئجه قوللاندیغی بیر راپورلا اورتایا چیخدی.
آوروپا پلیس تشکیلاتی یوروپولون "آوروپا بیرلیگی تروریزم وضعیتی و روالی ۲۰۱۸ راپورو" بؤلوجو هؤرگوتون، آوروپاداکی کورد دیاسپورونو، چاتیشمانی بورالارا داشیماق اوچون آراج اولاراق قوللاندیغینی اورتایا قوی‌دو.
راپور‌دا، "پ‌کاکا، آوروپانی سلاح تداروکو و عضو توپلاماق اوچون لجستیک مرکز اولاراق قوللانیر" ایفاده‌سی یئر آلدی.
پ‌کاکانین فعالیتلرینی مالیه‌لشدیرمک اوچون، سیستماتیک اولاراق و زورلا آوروپابیرلیگینده خراج توپلاماغا داوام ائتدیگی بیلدیریلن راپوردا، هؤرگوتون بو مقصدله، آوروپابیرلیگینده ده سؤزده شیرکتلر قوللاندیغی قید ائدیلدی.
دیگر طرف‌دن، ترور هؤرگوتونون مادی قازانج تامین ائتمک اوچون سوچلا باغلانتیلی فعالیتلر ده ائتدیگی بیلیریلدی.
پ‌کاکانین فرانسادا "کومالن جیوان" آدلی هؤرگوتله گنجلری ترور هؤرگوتونه چکدیگی بیلدیریلن راپوردا،
"هؤرگوته عضو اولان گنجلر، سؤزده یوکسک سویه‌لی پ‌کاکا عضولرینین کنترلو آلتین‌دا عائله‌لرین‌دن اوزاق یئرلرده بئیین یوما کمپ‌لرینه گؤندریلیر. بوندان سونرا گنجلره ارمنیستان، ایران و عراق‌دا یئرلشن حربی کمپ‌لرده ساواش اصوللاری اؤیردیلیر" ایفاده‌سی یئر آلدی.
راپوردا، فرانسا، آلمانیا و هلند‌ده پ‌کاکا عضولرینین، تروریست بیر هؤرگوته عضو اولما، ترورو مالیه‌لشدیرمه، قارا پول آغ‌لاما و هؤرگوته عضو قازاندیرما کیمی مختلیف سوچلاردان محکوم اولوندوغو بیلدیریلدی.
ترور هؤرگوتو عضوو ۸ نفرین ترورا مالی دستک وئرمک‌دن سوچبو گؤرولدویو فرانسادا، پ‌کاکانین ۲۰۱۷.جی ایلده تخمیناً ۶ میلیون یورویا یاخین پول توپلادیغی بیلدیریلدی.
راپوردا، تورکیه‌ده و آوروپادا فعال اولماغا داوام ائتدیگی وورغولانان بیر باشقا ترور هؤرگوتو د.ح.ک.پ-ج‌نین آوروپابیرلیگینده هئچ سالدیری گرچکلشدیرمه‌دیگی آنجاق بعضی آوروپابیرلیگی اؤلکه‌لرین‌ده تورکیه‌ده‌کی عملیاتلارا مالییه و لجستیک دستک وئره‌ن بیر شبکه‌نی محافظه ائتدیگی ده قید ائدیلدی.
